b'\n_START_ARTICLE_\nMysia\n_START_PARAGRAPH_\nMysia (gresk: \xce\x9c\xcf\x85\xcf\x83\xce\xaf\xce\xb1, tyrkisk: Misya) var en region i nordvestlige delen av oldtidens Lilleasia eller Anatolia (dagens Tyrkia). Det var lokalisert p\xc3\xa5 s\xc3\xb8rkysten av Marmarahavet. Det grenset mot Bitynia i \xc3\xb8st, Frygia i s\xc3\xb8r\xc3\xb8st, Lydia i s\xc3\xb8r, Aeolis i s\xc3\xb8rvest, Troas i vest, og ved Marmarahavet i nord._NEWLINE_I oldtiden var omr\xc3\xa5det befolket av mysere, den lokale befolkningen med et eget spr\xc3\xa5k som det finnes lite kunnskap om, men antagelig en variant av anatoliske spr\xc3\xa5k. De var ogs\xc3\xa5 bosettere i omr\xc3\xa5det best\xc3\xa5ende av frygiere, aiolere (en gresk folkegruppe) og andre grupper. Den viktigste byen i Mysia var Pergamon som kontrollerte hele omr\xc3\xa5det i perioden fra ca. 230 f.Kr. til 133 f.Kr. Mysia ble fra \xc3\xa5r 133 f.Kr. en region i den romerske provinsen Asia Proconsularis.\n_START_SECTION_\nGeografi\n_START_PARAGRAPH_\nDet n\xc3\xb8yaktige omfanget av Mysia er vanskelig \xc3\xa5 avgj\xc3\xb8re. Grensen mot Frygia endret seg stadig. I nordvest var Troas tidvis inkludert i Mysia. Den nordlige delen var kjent som Frygia Minor (gresk: \xce\xbc\xce\xb9\xce\xba\xcf\x81\xe1\xbd\xb0 \xce\xa6\xcf\x81\xcf\x85\xce\xb3\xce\xaf\xce\xb1) mens den s\xc3\xb8rlige var kalt Frygia Major eller Pergamene. Mysia var i senere tid ogs\xc3\xa5 kjent som Frygia Hellespontica (gresk: \xe1\xbc\x99\xce\xbb\xce\xbb\xce\xb7\xcf\x83\xcf\x80\xce\xbf\xce\xbd\xcf\x84\xce\xb9\xce\xb1\xce\xba\xe1\xbd\xb4 \xce\xa6\xcf\x81\xcf\x85\xce\xb3\xce\xaf\xce\xb1, \xc2\xabHellespontine Frygia\xc2\xbb) eller Frygia Epiktetos (gresk: \xe1\xbc\x90\xcf\x80\xce\xaf\xce\xba\xcf\x84\xce\xb7\xcf\x84\xce\xbf\xcf\x82 \xce\xa6\xcf\x81\xcf\x85\xce\xb3\xce\xaf\xce\xb1, \xc2\xabtilegnet Frygia\xc2\xbb), slik navngitt av Attaliddynastiet da det annekterte regionen for konged\xc3\xb8mmet Pergamon.\n_START_SECTION_\nLand og h\xc3\xb8yde\n_START_PARAGRAPH_\nMysias fremste fysiske trekk var to fjell \xe2\x80\x94 Olympos p\xc3\xa5 2 543 m (ikke til \xc3\xa5 forveksles med fjellet Olympos i Hellas) i nord og fjellet Temnos i s\xc3\xb8r som skilte Mysia fra Lydia og er deretter forlenget gjennom Mysia til omr\xc3\xa5det ved Adramyttion (gresk: \xce\x86\xce\xb4\xcf\x81\xce\xb1\xce\xbc\xcf\x8d\xcf\x84\xcf\x84\xce\xb9\xce\xbf\xce\xbd), som i dag kalles for Edremit. De fremste elvene i den nordlige del av landet er M\xc3\xa9kestos (dagens navn Simav), og dens sideelv Rhyndakos (dagens navn Mustafakemalpa\xc5\x9fa), begge som begynte i Frygia og deretter forgreinet seg gjennom Mysia, forente seg nedenfor innsj\xc3\xb8en Apolloniatis (dagens navn Uluabat) omtrent 24 km fra Propontis eller Marmarahavet. Elven Ka\xc3\xafkos (dagens Bak\xc4\xb1r\xc3\xa7ay) i s\xc3\xb8r stiger i Temnos (en liten gresk bystat), og flyter deretter vestover til Egeerhavet, passerer innenfor noen f\xc3\xa5 km Pergamon. I den nordlige delen av provinsen er det to betydelig innsj\xc3\xb8er, nevnte Apolloniatis, og Aphnitis (Maniyas Geul), som t\xc3\xb8mmer sitt vann i Macestus fra henholdsvis \xc3\xb8st og vest.\n_START_SECTION_\nByer i Mysia\n_START_PARAGRAPH_\nDe viktigste byene var Pergamon i dalen med elven Ka\xc3\xafkos, og Kyzikos ved Propontis (Marmarahavet). Hele kysten var str\xc3\xb8dd med greske byer, flere av dem av betydelig viktighet hvor de nordligste var Parion, Lampsakos og Abydos, og de s\xc3\xb8rlige Assos, Adramyttion. Enda lengre s\xc3\xb8r var Elaea, Myrina og Kyme.\n_START_SECTION_\nHistorie\n_START_PARAGRAPH_\nEn mindre episode i Trojakrigen i gresk mytologi lar den greske fl\xc3\xa5ten gj\xc3\xb8re landgang i Mysia i feiltagelsen at det er Troja. Akilles s\xc3\xa5rer deres konge, Telephos, etter at han drepte en greker; Telephos tryglet senere Akilles om \xc3\xa5 f\xc3\xa5 leget s\xc3\xa5ret. Denne kystregionen styrt av Telephos er alternativt navngitt som Teuthrania i gresk mytologi og var tidligere styrt av en kong Teuthras. I Iliaden har Homer framstilt Mysia som alliert med Troja og hvor soldatene fra Mysia er ledet av profeten Ennomos og Chromios, s\xc3\xb8nner av Arsinoos. Homers Mysia synes \xc3\xa5 ha v\xc3\xa6rt langt mindre i utstrekning enn det historiske Mysia og strakte seg ikke s\xc3\xa5 langt nord som Hellespont eller Propontis. Homer nevner ikke noen byer eller landemerker i Mysia, og det er ikke klart n\xc3\xb8yaktig hvor det homerske Mysia ligger, skj\xc3\xb8nt det var antagelig lokalisert et sted mellom Troas (til nordvest av Mysia) og Lydia/Maeonia (s\xc3\xb8r for Mysia)._NEWLINE_Det er et antall mysiske inskripsjoner skrevet i en dialekt av frygisk spr\xc3\xa5k og i en variant av frygisk alfabet som hadde 21 bokstaver, men 22 i mysisk dialekt, og var sv\xc3\xa6rt likt tidlig gresk lokale alfabet, unntatt for tilstedev\xc3\xa6relsen av den s\xc3\xa6rskilte bokstaven for j. I tillegg er det et lite antall referanser til et luteskansk (eller mysisk) spr\xc3\xa5k som er stedegen i Mysia i aiolisk gresk kilder .'